Rozsudok Všeobecného súdu (ôsma komora) z 10. novembra 2021 – Sasol Germany a i./Komisia
(vec T‑661/19)
„REACH – Látky vzbudzujúce veľmi veľké obavy – Zostavenie zoznamu identifikovaných látok navrhovaných na zahrnutie do prílohy XIV nariadenia (ES) č. 1907/2006 – Rozhodnutie, ktorým sa 4‑tert‑butylfenol identifikuje ako látka spĺňajúca kritériá pre zahrnutie do zoznamu – Článok 57 nariadenia (ES) č. 1907/2006 – Prístup založený na dôkaznej sile dôkazových prostriedkov – Zjavne nesprávne posúdenie – Proporcionalita“
1.      Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľmi veľké obavy – Postup identifikácie – Určenie úrovne obáv spájaných s látkou – Zohľadnenie údajov týkajúcich sa expozície osôb odrážajúcej platné opatrenia manažmentu rizík – Prípustnosť
[nariadenie Európskeho parlamentu a Rady č. 1907/2006, článok 57 písm. a) až f) a prílohy I a XV]
(pozri body 34, 53, 56, 58, 94, 95, 122, 123)
2.      Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľmi veľké obavy – Postup identifikácie – Látky s vlastnosťami endokrinných disruptorov, ktoré môžu mať závažné vplyvy na životné prostredie – Prístup založený na dôkaznej sile dôkazových prostriedkov – Zváženie údajov v závislosti od ich vedeckej spoľahlivosti – Súlad so zásadou vedeckej excelentnosti
[nariadenie Európskeho parlamentu a Rady č. 1907/2006, článok 57 písm. f)]
(pozri body 35, 40, 43, 45)
3.      Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľmi veľké obavy – Postup identifikácie – Voľná úvaha orgánov Únie – Rozsah – Súdne preskúmanie – Hranice
(nariadenie Európskeho parlamentu a Rady č. 1907/2006, články 57 a 59)
(pozri body 52, 132)
4.      Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľmi veľké obavy – Postup identifikácie – Rozhodnutie Európskej chemickej agentúre (ECHA), ktorým sa identifikuje 4‑tert‑butylfenol ako látka vzbudzujúca veľmi veľké obavy – Porušenie zásady proporcionality – Neexistencia
(nariadenie Európskeho parlamentu a Rady č. 1907/2006, odôvodnenie 16 a článok 1 ods. 1, článok 14 ods. 6 a článok 59 a príloha XV)
(pozri body 140, 141, 144, 145, 158 – 160)
5.      Aproximácia právnych predpisov – Registrácia, hodnotenie a autorizácia chemických látok – Nariadenie REACH – Látky vzbudzujúce veľmi veľké obavy – Postup identifikácie – Odlišná a nezávislá povaha vo vzťahu k postupu hodnotenia
(nariadenie Európskeho parlamentu a Rady č. 1907/2006, odôvodnenia 19 až 21 a 69 a články 14, 44 až 48 a 59)
(pozri bod 143)
Predmet
Návrh podaný na základe článku 263 ZFEÚ, na zrušenie vykonávacieho rozhodnutia Komisie (EÚ) 2019/1194 z 5. júla 2019 o identifikácii 4‑terc‑butylfenolu ako látky vzbudzujúcej veľmi veľké obavy v zmysle článku 57 písm. f) nariadenia Európskeho parlamentu a Rady (ES) č. 1907/2006 (Ú. v. EÚ L 187, 2019, s. 41)
Výrok
1.
Žaloba sa zamieta.
2.
Sasol Germany GmbH, SI Group – Béthune a BASF SE znášajú svoje vlastné trovy konania a sú povinné nahradiť trovy konania, ktoré vznikli Európskej komisii.
3.
Spolková republika Nemecko a Európska chemická agentúra (ECHA) znášajú svoje vlastné trovy konania.